**ՈՒՇԱԲԸ / Հայ ժողովրդական հեքիաթներ, Հատոր VIII / Գուգարք (Լոռի), Լոռու բարբառ (խոսվածք)**

Մի մարթ ու կնիկ էրկու ախչիկ են ունենըմ, մի տղա։ Մի ախչիկը քորփա ա ըլըմ, դեռ հլա ըրորոցումը, ծծկեր ա ըլըմ։ Դրանք խմոր են ունցըմ, մերը փուռը վառըմ ա, գալիս ա խմորը գնդըմ։ Եդնա գնըմ են փուռը սրփելու։

Մերը փուռը սրփըմ ա, պրծնըմ, վենձ ախչկանն ասըմ ա.— Ախչի՛, ախչի՛, գնա գունդը բի, հացը թխենք։

Ախչիկը գնըմ ա, եդ գալի մորն ասըմ ա.— Նանի, գունդ չկա։

Ասըմ ա.— Կրակի գաս դո՛ւ, էս հադաղ խմորը գնդեցի, ո՞նց թե գունդ չկա։

Ասըմ ա.— Հլա դե արի տես, խու ես խա՞փըմ չեմ։

Մերը գնըմ ա.— Վո՛ւյ, դրուստ որ գունդ չկա:

Էն ըրորոցի կրակի էկածը դրուստ որ չիմ կերած ա ըլում։ Նա կրակ ուտե, օրն օրի վրա վենձանըմ ա։ Մի քիչ որ ման գալու ա անըմ հա, մոր ծիծն ուտելիս վեր ա դնըմ ու մորն ուտըմ։ Քիրը տուն ա գալիս թե չէ՝ նրան էլ ա ուտըմ։ Ախպերն ուրիշ տեղ ա գնացած ըլըմ։

Ըրիգունը գորձի տեղից հերը տուն ա գալիս թե չէ, նրան էլ ա վեր դնըմ— ուտըմ։ Ախպերն ուրիշ տեղից գալիս ա հասնըմ գեղի ղրաղը թե չէ, խալխերը խաբար են տալիս.—Սհե, սհե։

Ըտի ախպերն ասըմ ա.— Ես էս գեղըմն էլ կենալ չեմ։ Գլուխն առնըմ ա, մի ըշխարի վրա գնըմ։

Գնըմ ա, գնըմ ա, շատն ու քիչն ինքը գիդե, գնըմ ա ու մի վերու ծմակում տենըմ, որ մի եթթաղ ա շինած։ Էդ եթթաղըմը մի քոռ մարթ բերըմ ա ոչխարնին տուն անելիս շեմքըմը կագնըմ ա, հատ-հատ շեմքովն անց կացնըմ, հմբարըմ, տուն անըմ, դուռը փագըմ։ Եդնա գնըմ ա կրակ անըմ, խմոր ունցըմ, կրկենի թխըմ, ուտըմ։ Էդ տղեն էլ գնըմ ա նրա կշտին նստըմ, հմա խոսըմ չի, կրկենուց ինքն էլ անսաս կտրըմ ա, ուտըմ։

Էն մարթը որ տենըմ ա կրկենին թեզ հատավ հա, ըրմանըմ ա, ասըմ ա.— Ո՞վ ես ըտի, թե տղա ես՝ խոսի, իմ տղեն ես, թե ախչիկ ես՝ խոսի, իմ ախչիկն ես, թե մարթ ես՝ էլի խոսի, իմ հընգերն ես։

Էնա տղեն խոսըմ ա։

Ասըմ ա.— Դե իմ տղեն ես։

Էլ եդ կրկենի ա թխըմ, որ ըռավոդն ուտեն։

Ըռավոդը եդ հցավորվըմ են, տղեն ոչխարնին տանըմ ա ըրածացնելու, հլիվորը տանը մնըմ ա։

Հմա հլիվորն էն տղին իրեք ճամփա ա շհանց տալի, էրկուսի հմար ասըմ ա.— Դենը տար, դենը տար։ էն մնի հմար ասըմ ա.— Դենը տանիս ոչ, իմ օտկունն ընղի յա դիբել։

Էն էլ էն էրկու ճամփովը տանըմ ա, էն մնովը տանըմ չի։ Մի օր, էրկու օր, մխելի տհենց անց ա կենըմ, մի օր էլ ասըմ ա.— Հլա դենը տիմ տանիլ, տենամ էն ի՞նչ կա ընդի, որ հլիվորը թողուց ոչ դենը տանելու։

էնա տանըմ ա, տենըմ ա ստանեքեր են։

Հլե դրան տենըմ են թե չէ, ասըմ են.— Ախպեր ջան, ըստի արի, ըստի արի։

Կանչըմ են ու իրանք պար են գալի։ Գնըմ ա։

Ստանեքերից մինն իրա քվորն ասըմ ա.— Գնա քլփաթինը բի։

Ըտի դա գլխի ա ըլըմ: Քլփաթինն ընդի ա ըլըմ դրած, չկել ստանի հասնիլը— ինքը վիր ա ունըմ, քլփաթնով էն մի ստանին ճմրթըմ ա, նղավացնըմ: Ասըմ են.— Խի՞ տհենց արիր:

Ասըմ ա.— Բա քլբաթինն ուզըմ ա որե աչկերս հանե՞։ Իմ հոր աչկերը քոռացրել եք, հմի էլ ուզում եք իմը քոռացնե՞ք: Էկեք թեզ իմ հոր աչկերը սղացրեք։

Ասըմ են.— Դուզ ա, մենք ենք քոռացրել, դու որ տհե լավ տղա ես, առ` քու հոր աչկերն էլ, էս դեղն էլ. տար քու հոր աչկերը տեղը դիր, էս դեղն էլ քսե, կսաղանա։

Էդ տղեն եդ ա գալի, ասըմ ա.— Հայրիկ ջան, բա ինձ թողեիր ոչ դենը գնամ, բա խի՞ չի ինձ էլ բան արին։

Ասըմ ա.— Բալա ջա՛ն, դենը գնալ մի, իմ աչկերը քոռացրին, քունն էլ կքոռացնեն:

Ասըմ ա.— Ես նրանցից եմ ուստա, կարալ չեն։

էնա աչկերը տեղն ա դնըմ, դեղը քսըմ, սղացնըմ ա։

Օրի մի օրն ասըմ ա.— Հայրիկ ջան, կարալ չե՞ս ինձ ըղու անես, գնամ իմ հայրենիքը, իմ վաթանը տեսութին, ն՞ե թողել եմ էկել:

Ասըմ ա.— Խի՞ չեմ կարալ։

էնա մի ձի ա սարքըմ, ոչխարի կաթով էլ կրկենի ա թխըմ, խուրջինը լքցնըմ, ձիուն նստացնըմ ա, ճամփու դնըմ։

Էդ տղեն գնըմ ա տենըմ, որ իրանց գեղի շփլթուն կտրել ա։ Էն կրակի էկած իրան ոչ բարով քիրը չիմնուն էլ կերած ա ըլըմ: Մենակ մի որցակ ա ըլըմ թողած, որ կանչե, ինքը ձենիցը վի կենա, մին էլ մի դարփին ա թողած ըլըմ, որ ըտամնին սրիլ տա։

Գնըմ ա իրանց դուռը հասնըմ թե չէ, քիրը տանիցը դուս ա գալի, ասըմ ա.— Վա՛յ ախպեր ջան, բարով, բարով։ Գալիս ա, փթաթորվըմ, եդնա խուրջինը վի ա ունըմ, տանըմ ա տուն։

Տանը մի սհաթումը կուլ ա տալի խուրջինը, դուս ա գալի, ասըմ ա.— Ախպեր ջան, բա ղարդակ ես էկե՞լ։

Նա էլ վախըմ ա թե ասե. «Բա խուրջինն ի՞նչ արիր»։ Ասըմ ա.— Հա, դարդակ եմ էկել:

Ձին ախպոր ձեռիցն առնըմ ա, տանըմ ա հորըքելու: Տանըմ ա տալդըմն էրկու ոտն էլ կուլ տալի, գալիս ասըմ.— Վա՜յ, ախպեր ջան, բա ձիդ էրկու ոտնանի ա։

Եդ ասըմ ա.— Հա՛։

Հմի էլ եդ գնըմ ա էն էրկու ոտն էլ ուտըմ, գալիս ա ասըմ.— Վո՜ւյ, ախպեր ջան, ձիդ առանց ոտն ա։

Հմի էլ եդ ա գնըմ, ձիու ջամդաքն ուտըմ, գալիս ա ասըմ.— Վո՜ւյ, ախպեր ջան, բա ոտով ես էկե՞լ։

Ըտամնին փունջ ա ըլըմ, գնըմ ա դարփնին սրիլ տալու, ախպորը տանը թողըմ ա, որ գա եդնա ուտե։

Դուս ա ըլըմ թե չէ՝ մկները լիզու են ըլըմ, ասըմ են.— Նաչար տղա, ջահել կյանքդ հանգցնիլ տի, գնա, փախի որե, գնաց ըտամնին սրիլ տալու, գալ տի քի էլ ուտիլ։

Եդնա էդ մկները բերըմ են դրան մի սանդրը տալիս, մի շուշա լիքն աղ, մին էլ էրկու մոմ, ասըմ են.— Նա գալ տի քի եդնա հասնիլ, որ տենաս հասնըմ ա հա, էս սանդրը վրա արա, ղալին ծմակ ու մոշուտ կդառնա, աղաքը կփագի, դու կփախչիս։ Որ տենաս ծմակն անց կացավ հա, եդ ուզըմ ա քի հասնի, շուշեն լիքը աղը վրա արա՝ շուշեն սուր ածլքեր կդառնա, ոտները կկտրատե, աղն էլ կտրածնին կդառնա՝ կմխկտացնե, կարալ չի քի հասնի։ Որ տենաս եդ հասնըմ ա, ընդով էս մոմերը վեր գձե, նրանք չինարի կդառնան, վեր կլիս վրեն, էլ կարալ չի ուտե։

Էդ տղեն տվածնին վեր ա ունըմ, փախչըմ։ Ուշաբ քիրը գալիս ա տենըմ, որ տանը չի։ Կռանըմ ա թախտի տակը մտիկ անըմ, մկները օջորքիցը ծվծվըմ են։ Դրա օջորքն ա մտիկ անըմ թե չէ, նրանք ֆող են ածըմ դրա աչկերը, որ դա մլոլ անե, չկելը նա մի քիչ էլա հեռանա։ Եդ աչկերը թամզըմ ա, գնըմ ա եդնեն հասնելու ա ըլըմ, էն սանդրը վրա ա անըմ։ Սանդրը դրա ըղաքին ծմակ ա դառնըմ, փշոտ թփեր են դառնըմ, մասրքերը, փշերը բռնըմ են, հմա եդ ճպռապորելով անց ա կենըմ։ Գալիս ա եդ հասնելու ա անըմ, հմի էլ էն աղովը լիքը շուշեն ա վրա անըմ։ Դրանց էլ չի մտիկ անըմ ածըլքերը ոտները կտրատըմ են, աղը նի յա դառնըմ մղմղորիկր գձըմ, հմա եդ արինը շաղ տալով գնըմ ա։ Մին էլ էնա հա իրան հորացըվի եթթաղին հասնելիս ա ըլըմ, տենըմ ա հրես էնա հա հասնըմ ա։ Դա մոմերը վեր ա գձըմ, էրկուսն իրար յանաշու չինարըքերը են դուս գալի, վեր ա ըլըմ դրանց մնի վրա։ Ուշաբ քիրը գալիս ա ծառի որքն ըռխով, ըտամնով կրծըմ, պոկըմ ա։ Տղեն տենըմ ա պոկեց, հմի էլ էն մնին ա վեր ըլըմ։ Հմի էլ էն մինն ա կրծըմ։ Տենըմ ա պոկիլ տի, էն իրան հորացըվի շներին ձեն ա տալի։

Դրանք էրկու վենձ, ղոմփար շներ են ըլըմ, ասըմ ա.— Հասար ու Բասար, Հասար ու Բասար, էկե՜ք հասե՜ք, հենց կուլ տվեք, որ մի կաթիլ արին չմնա։

Հլե մին էլ տենըմ ա, որ Հասարն ու Բասարը գալիս են։ Գալիս են ամենքը մի կռնում ըռխըմ, ծվատորըմ, քրքրրմ, հենց կուլ են գձըմ, որ արին չեն թողըմ գեդնին մնա (վա՛յ տամ նրա գլուխը)։

Եդնա գնըմ ա իրա հորացըվի կուշտը, ասըմ ա.— Սհե՛, սհե՛։

Հերացուն գալիս ա դրան փթաթորվըմ, ասըմ ա.— Բալա ջան, էլ ըշխարըմը դարդ չունիմ, ես էլ էի էդ ուշաբիցը փախել, էկել էս վերունի չոլըմը ջոգ կենեի, հմա ըստի էլ ստանըքերը չի թողեին դաթար մնամ, աչկերս էլ հանեցին, հմա դուն էկար նրանց դիվանն արիր։ Հմի էլ գնացիր էդ ուշաբին վերչ տվիր, աշխարը հլալեցիր։ Հմի կարանք մենք արխեին ապրինք։

Ասըմ ա, քոչ ու բրխանեն բարցըմ են ձիանու վրա, ոչխարն աղաք անըմ՝ դբա իրանց գեղը։ Գնըմ են մի լավ տուն ու տեղ են շինըմ, էդ տղի հմար ուրիշ գեղից մի լավ ախչիկ են ուզըմ, հըրսանիք անըմ, նոր պրծնիս ամեն ցավից ու չոռից, ինչ պրծնըմ են։